
Text rozhodnutia
Súd: Krajský súd Bratislava Spisová značka: 5Co/114/2012 Identifikačné číslo súdneho spisu: 1112200143 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Milan Chalúpka ECLI: ECLI:SK:KSBA:2012:1112200143.1 Uznesenie Krajský súd v Bratislave v právnej veci navrhovateľa: K.. S. N., Z.. W. A. K., XXX XX, F. proti odporcovi: Slovenská C., A. X. Y. L. L., Ž. W. XX, XXX XX F., X. V. súd U. F., A.Z. XX, XXX XX F., X. W. súd L. C., Ž. W. XX, XXX XX F., X. R.. R. J., V. súd U. F., A. XX, XXX XX F., X. R..F. M., V. súd U. F., A. XX, XXX XX F., X. R.. E. L., V. súd U. F., A. XX, XXX XX F., X. R.. Š. Š., W. súd L. C., Ž. W. XX, XXX XX F., X. R.. E. T.V., W. súd L. C., Ž. W. XX, XXX XX F., X. R.. K. K., Najvyšší súd Slovenskej republiky, Župné námestie 13, 813 11 Bratislava, o náhradu nemajetkovej ujmy spôsobenej nesprávnym úradným postupom, neoprávneným zásahom do práva na ochranu osobnosti, o návrhu na vydanie predbežného opatrenia, na odvolanie navrhovateľa voči uzneseniu Okresného súdu Bratislava I č.k. 12C 1/2012-38 zo dňa 10.2.2012 takto r o z h o d o l : Odvolací súd napadnuté uznesenie súdu prvého stupňa p o t v r d z u j e. o d ô v o d n e n i e : Súd prvého stupňa napadnutým uznesením uložil navrhovateľovi zaplatiť súdny poplatok vo výške 33 euro, (podľa položky 1 písm. c) sadzobníka súdnych poplatkov zák. č. 71/1992 Zb.) za podané odvolanie voči rozhodnutiu o návrhu na vydanie predbežného opatrenia. Voči tomuto rozhodnutiu podal v zákonnej lehote dňa 20.02.2012 navrhovateľ odvolanie, ktoré odôvodnil tým, že súd prvého stupňa nesprávne vec právne posúdil tým, že nepoužil správne ustanovenie právneho predpisu. Poplatková povinnosť mu bola uložená podľa položky 1 písm. c) sadzobníka súdnych poplatkov zák. č. 71/1992 Zb.o súdnych poplatkoch, pričom má za to, že celé konanie, aj konanie o predbežnom opatrení je oslobodené od platenia súdneho poplatku v zmysle § 4 ods. 1, písm. k) zák. č. 71/1992 Zb. V odvolaní navrhovateľ odvolaciemu súdu navrhol, aby napadnuté uznesenie zrušil. Odvolací súd preskúmal vec podľa § 212 ods. 1 O.s.p. bez nariadenia odvolacieho pojednávania (§ 214 ods. 2 O.s.p.)a dospel k záveru, že odvolanie navrhovateľa nie je dôvodné. Odvolací súd konštatuje správnosť postupu súdu prvého stupňa pri vyrubení súdneho poplatku v danom konaní, nakoľko konanie o predbežnom opatrení je osobitným konaním, (ktoré poplatkovej povinnosti podlieha v zmysle položky 1 písm. c) sadzobníka súdnych poplatkov zák. č. 71/1992 Zb. o súdnych poplatkoch), v rámci konania o náhradu nemajetkovej ujmy spôsobenej nesprávnym úradným postupom a ako také oslobodeniu od súdneho poplatku v zmysle § 4 ods. 1, písm. k) zák.č. 71/1992 Zb. Ak by konanie o predbežnom opatrení v rámci konania oslobodeného od súdneho poplatku malo byť tiež oslobodené od tejto povinnosti, musela by byť táto skutočnosť priamo zakotvená v zákone o súdnych poplatkoch. Z tohto dôvodu o podanom odvolaní navrhovateľa rozhodol v zmysle § 219 ods. 1 a 2 O.s.p. tak, že napadnuté uznesenie súdu prvého stupňa potvrdil. Poučenie: Proti tomuto uzneseniu nie je prípustné odvolanie.

